На основание чл. 28, ал. 2 от Закона за нормативните актове Ви предоставяме следните: 

Мотиви към проект за изменение и допълнение  на Правилника за организацията и дейността на общинския съвет, неговите комисии и взаимодействието му с общинската администрация на Община Бургас
I. Причини, които налагат приемане на изменение и допълнение на Правилника за организацията и дейността на общинския съвет, неговите комисии и взаимодействието му с общинската администрация на Община Бургас:
	Във връзка с измененията в Закона за местното самоуправление и местната администрация (ЗМСМА), касаещи провеждането на заседания от разстояние, обнародвани в ДВ, бр.70/2020 г., които са в сила от 07.08.2020 г. и законовата делегация регламентирана в чл.28а, ал.6 от ЗМСМА е необходимо да се регламентират в Правилника, условията и редът за свикване и провеждане на заседанията по чл.28а, ал.1 и ал.3, за изпращане на материалите и проектите за решения на общинските съветници, процедурата за приемане и удостоверяване на кворума и начинът за приемане на решенията в заседанията, проведени чрез видеоконференция или с неприсъствено гласуване.

             II. Цели, които се поставят с предложения изменения и допълнения:
Целта, която се преследва с новите текстове, е уреждане на условията и редът за свикване и провеждане на заседанията от разстояние на постоянните комисии и на общинския съвет, за изпращане на материалите е проектите за решения на общинските съветници, процедурата за приемане и удостоверяване на кворума  и начинът за приемане на решенията в заседанията, проведени чрез видеоконференция или с неприсъствено гласуване.

          III. Финансови и други средства, необходими за прилагане на новият правилник.
            За прилагането на изменението и допълнението на Правилника, не са необходими допълнителни финансови средства..
 
IV. Очаквани резултати от прилагането.
В резултат на приемане на измененията и допълненията на Правилника за организацията и дейността на общинския съвет, неговите комисии и взаимодействието му с общинската администрация на Община Бургас се очаква да се подобри организацията и работата на съвета при провеждане на заседания от разстояние. Разпоредбите на новите чл.36а и чл.39а, както и съобразяването им със ЗМСМА, ще доведат до законосъобразното провеждане на заседания от разстояние на постоянните комисии и на заседанията на Общински съвет – Бургас.

V. Анализ на съответствието с правото на Европейския съюз.
Предложеното изменение и допълнение на Правилника е в съответствие с европейското законодателство.


[bookmark: _GoBack]На заинтересованите се предоставя 14-дневен срок, считан от 02.10.2020 г., за предложения и становища. Предоставеният срок е предвиденият в чл. 26, ал.4, изречение второ, от ЗНА, поради непредвидими обстоятелства, свързани с разрастващата се епидимична обстановка и необходимостта Общински съвет – Бургас да предприеме навременни мерки за свикване на заседания.


